Tre ud af fire af de kameraer, som indgik i politiets efterforskning i forbindelse med terrorangrebet i København sidste år, var ophængt ulovligt.

Det overrasker ikke Sikkerhedsbranchen, interesseorganisationen for virksomheder i sikkerheds- og sikringsbranchen:

- Det lyder rigtig voldsomt. Men vi er ikke overraskede. Der er rigtig meget ulovlig tv-overvågning derude, og der er reelt set ikke noget tilsyn med det, siger informationschef i Sikkerhedsbranchen, Elisabeth Kierkegaard.

Læs også : 75 procent af kameraer brugt i terrorsagen overvågede ulovligt

Sikkerhedsbranchen anslår, at der sidder omkring en halv million kameraer i Danmark, hvoraf 100.000 er ophængt af private borgere. Men når politiet ikke griber ind, kan kameraerne pege i den retning, borgerne selv ønsker.

- Tv-overvågning er personfølsom data, og vi har som udgangspunkt retten til vores egen data. Men hvis vi ikke ved, hvem der indsamler de data, hvordan skal vi beholde den ret? Det er det vilde vesten derude, siger Elisabeth Kierkegaard.

Læs også : Ingen kontrol med ulovlige kameraer

Hun foreslår, at kameraerne sættes op af installatører, som melder ind til et nationalt register. Men politiet skal også på banen, mener hun: